Шэрая вясёлка – выпускны праект студэнтаў канцэнтрацыі Сучаснае мастацтва і тэатр каледжа ECLAB ў Беларусі. Донарамі для дакументальных тэкстаў сталі людзі розных узростаў і прафесій, якія перажылі няпростыя жыццёвыя сітуацыі або проста былі гатовыя падзяліцца сваім унікальным вопытам (акцёр, трансгендар, знаўца, ахвяра, мізантроп, каталічка, былая зняволеная). На аснове 7 інтэрв’ю, падрыхтаваных студэнтамі, драматург Канстанцін Сцешык напісаў дакументальны тэкст, які і паслужыў матэрыялам для стварэння спектакля.